บาทเปิด 34.72/75 แนวโน้มยังอ่อนค่า
เงินบาทเปิดตลาด 34.72/75 บาทต่อดอลล่าร์  แนวโน้มยังอ่อนค่า รอดู sentiment ตลาดหุ้นวันนี้ มองกรอบ 34.70-34.85
6 ก.ย. 2559

เงินบาทเปิดตลาด 34.72/75 บาทต่อดอลล่าร์  แนวโน้มยังอ่อนค่า รอดู sentiment ตลาดหุ้นวันนี้ มองกรอบ 34.70-34.85
นักบริหารเงินจากธนาคารกสิกรไทย เปิดเผยว่า เงินบาทเปิดตลาดเช้านี้ออยู่ที่ระดับ 34.72/75 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 34.71 บาท/ดอลลาร์
วันนี้เงินบาทมีโอกาสอ่อนค่าได้ แต่คงต้องรอดูตลาดหุ้นไทยเปิดในช่วงเช้านี้ก่อน เพราะเมื่อวานตลาดหุ้นไทยค่อนข้างผันผวน แต่ก็ยังเป็นการซื้อสุทธิของต่างชาติที่ประมาณ 2.5 พันล้านบาท
"ต้องรอดูว่าตลาดหุ้นเปิดวันนี้อีกที รอดูว่า sentiment ของตลาดจะเป็นอย่างไร เพราะเมื่อวานตลาดหุ้นไทยค่อนข้างผันผวน" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 34.70 - 34.85 บาท/ดอลลาร์